
CAIET DE SARCINI
Servicii de publicitate – publicare  anunțuri de mică publicitate
COD CPV 79341000-6
Autoritatea contractantă : Agenţia Naţională a Funcţionarilor Publici
Cod fiscal:    12979825

Cont IBAN:  RO34TREZ23A510103200130X

Banca: ACTIVITATEA de TREZORERIE și CONTABILITATE PUBLICĂ A  MUNCIPIULUI  BUCUREŞTI

Sursa de finanţare: Bugetul de stat 2017
Adresa : Bdul. Mircea Vodă nr.44, Tronson III, Sector 3, BUCUREŞTI

Obiectul contractului de achiziţie: " Servicii de publicitate – publicare  anunțuri de mică publicitate 
Descrierea serviciilor : 
În conformitate cu prevederile  art. 38 și art. 39 din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare, Agenţia Natională a Funcționarilor Publici are obligația asigurării publicităţii concursurilor organizate, prin publicarea în Monitorul Oficial, Partea a - 3 - a și într-un cotidian de largă circulație. 
În acest sens, este necesară achiziţia serviciilor de publicitate – respectiv publicarea anunțurilor de concurs pentru ocuparea posturilor vacante într-un cotidian de largă circulație.


Specificaţii tehnice
Specificațiile tehnice constituie ansamblul cerințelor tehnice pe baza cărora se elaborează oferta de fiecare operator economic și sunt elaborate în concordanță cu necesitățile obiective ale autorității contractante.
Ofertantul se obligă să presteze servicii de mică publicitate în conformitate cu  cerințele Caietului de sarcini.

Ofertantul are obligația de a prezenta propunerea tehnică astfel încât să se asigure posibilitatea verificării corespondenței propunerii tehnice cu specificațiile tehnice prevăzute în Caietul de sarcini. 

Profilul publicației trebuie să fie de cotidian dedicat publicului general cu arie de distribuție națională. 
Publicarea anunțurilor se va realiza respectându-se datele de apariție, conținutul și formatul solicitat de către autoritatea contractantă.
Prestatorul are obligația de a asigura corectitudinea în ceea ce privește textul transmis în vederea publicării.

Limba de apariție a anunțurilor este limba română.

Forma de prezentare a anunțurilor este în culoarea alb/negru, într-o poziție nepreferențială în rubrica de mică publicitate.

Orice neconcordanță sau eroare de tehnoredactare a textelor, datorată prestatorului de servicii, va determina publicarea în ziua următoare, pe cheltuiala prestatorului a unei erate, în care să se precizeze rectificările respective.

În cazul în care publicația în care prestatorul asigură spațiu și publică anunțurile autorității contractante își încetează apariția în format tipărit, prestatorul va asigura spațiu de publicitate și va publica anunțurile într-o altă publicație care să îndeplinească în totalitate prevederile caietului de sarcini, cu respectarea tarifelor cuprinse în oferta financiară.

Prestatorul se obligă să asigure publicarea materialelor transmise de autoritatea contractantă în baza  unei comenzi scrise.
Transmiterea comenzilor se face prin poșta electronică.
Transmiterea anunțurilor pentru publicare se va face până cel mai târziu în ziua anterioară publicării până la ora 16.30.
După primirea comenzii, prestatorul se obligă să publice materialul la data comunicată de beneficiar, respectând strict conținutul transmis de beneficiar. Machetarea anunțurilor intră în sarcina prestatorului.
Prestatorul este pe deplin responsabil pentru execuția serviciilor. Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit.
După realizarea serviciului, în ziua publicării, prestatorul are obligația de a transmite autorității contractante, prin poșta electronică, pagina din publicație cu anunțul publicat.

Prestatorul se obligă să transmită beneficiarului factura aferentă prestării serviciilor, însoțită de un exemplar gratuit din publicația care cuprinde anunțul publicat.

Plata se va face în maxim 30 de zile de la înregistrarea facturii la sediul autorității contractante.

Nu se acceptă oferte de la publicațiile cu profil de tip tabloid, sport, life-style, familie și copil, auto/moto etc..
Propunerea financiară se va exprima în lei făra TVA. Taxa pe valoarea adăugată va fi evidențiată separat. Prețul este ferm pe toată durata contractului.

Oferta va fi exprimată sub formă de tarif -  lei/cuvânt, unic indiferent de suprafața tipărită, pentru fiecare dintre publicațiile prezentate în ofertă. 

Tariful va fi „totul inclus„ și va cuprinde toate costurile de producție, toate taxele către stat, etc, fără TVA.

Contractul se încheie pe perioada martie - decembrie 2017, cu posibilitatea prelungirii în conformitate cu art. 165 alin (1) din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu 4 luni în condițiile existenței fondurilor bugetare alocate pentru această destinație.

Valoarea estimată a serviciilor de publicitate pentru 2017 este de 84.033,61 lei fără TVA.
Valoarea estimată a contractului pentru perioada 01.01.2018 – 30.04.2018 este de 28.011,2 lei fără TVA.   

Valoarea totală estimată a contractului este de 112.044,81 lei fără TVA.    
Elaborarea ofertei:

Redactarea ofertei va fi în limba română;

Oferta va fi valabilă cel puţin 60 de zile.
Oferta are un caracter ferm, preţul rămânând ferm pe toată durata de îndeplinire a contractului.      

Evaluarea ofertei:

Criteriul de evaluare – PREŢUL CEL MAI SCĂZUT.  
Bd. Mircea Vodă, nr. 44, tronsonul III, sector 3, Bucureşti

